હા, ઘણા જૂના મિત્રો-સંબંધો ફરી પાછા મહેકતા થાય, તો અમુક મિત્રો ને સંબંધોમાં અલ્પવિરામ ને પૂર્ણવિરામ લાગી જાય. ક્યાંક સમજણો વિકસે તો ક્યાંક ગેરસમજણો ઉદભવે. પહેલા તો ખાસ ૨-૩ દિવસ અગાઉ યાદ રાખવું પડતું કે ફલાણા મિત્રનો કે સંબંધીનો ખાસ દિવસ છે, અને રાત્રે બાર વાગ્યાથી ફોન રણકવા લાગતા, આખો દિવસ ફોનમાં શુભેચ્છાઓમાં જ વીતતો, તો સરપ્રાઈઝ ગીફ્ટ કે ગ્રીટિંગ કાર્ડની ઈંતજારી રહેતી, હવે તો બસ એફ્બી માં જોઈ લેવાનું ને જૂની ઈમેજ કે મેસેજ મોકલી દેવાનો. ન યાદ રાખવાની ઝંઝટ કે નહિ અન્ય કોઈ ખર્ચ.